เรื่องร้องเรียน: สวัสดีครับ  ช่วงที่ทำรถไฟฟ้าสีม่วงใต้ เมื่อผ่านสี่แยกบ้านแขก จะมีปิดเลนขวา 2 เลน ทำให้รถ flow ยากมาก เนื่องจากต้องเบียดกันจาก 3 เหลือ 1 อยากทราบว่าถ้าปิดสองเลนขวา ตั้งแต่ตรงต้นทางวงเวียนใหญ่เลยดีไหมครับ รถจะได้วิ่ง 3 เลน(ช่วงนี้แนะนำให้อนุญาตให้ใช้เลนซ้ายสุดตรงได้ด้วยก็ดีครับ) จะได้แก้ปัญหารถไม่ต้องเบี่ยงเลนไม่เสี่ยงอุบัติเหตุ
การดำเนินการของเจ้าหน้าที่: ในนามของโครงการรถไฟฟ้าสายสีม่วงฯ ขออัพเดทข้อมูลการเบี่ยงจราจร ในจุดดังกล่าว โดยมีการสรุปรูปแบบกับทาง สน. บุปผาราม ดังนี้นะคะ  โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดย ว่า กิจการร่วมค้า ไอทีดี-เอ็นดับเบิ้ลยูอาร์ เอ็มอาร์ที สัญญาที่ 3  ช่วงผ่านฟ้า – สะพานพุทธ มีความจำเป็นต้องปิดเบี่ยงจราจรบนถนนประชาธิปก ฝั่งขาออก 3 ช่องทาง บริเวณ หจก.สุมิตรพานิช ถึง แยกบ้านแขก เพื่องานขุดสำรวจสาธารณูปโภคใต้ดินและทำผนังกันดิน สถานีสะพานพุทธฯ ระหว่างวันที่ 30 มีนาคม – 30 มิถุนายน 2566 เวลา 00.01 น. เป็นต้นไป ตลอด 24 ชั่วโมง โดยมีการจัดจราจร 2 รูปแบบดังนี้ - รูปแบบที่ 1 ในช่วงเวลา 00.01 – 15.00 น. และ 19.30 – 00.00 น. ผู้ใช้ทางฝั่งขาออกสามารถสัญจรได้ 2 ช่องทาง และฝั่งขาเข้าสามารถสัญจรได้ 3 ช่องทาง  - รูปแบบที่ 2 ในเวลาเร่งด่วน (ช่วงเย็น) เวลา 15.00 – 19.30 น. วันจันทร์ - วันเสาร์ ผู้ใช้ทางฝั่งขาออกสามารถเบี่ยงใช้ช่องจราจรฝั่งขาเข้าทดแทน 1 ช่องจราจร มีผลให้ฝั่งขาออกสามารถสัญจรได้ 3 ช่องทาง และฝั่งขาเข้าสามารถสัญจรได้ 2 ช่องทาง  ทั้งนี้  ทางโครงการต้องขอขอบคุณ ที่ให้ข้อแนะนำและเสนอแนะ โดยทางฝ่ายจราจร ของผู้รับจ้าง จะนำเรียนกับ สน. บุปผาราม ให้นะคะ ว่าจะสามารถดำเนินการได้หรือไม่อย่างไร   โดยทาง สน. บุปผารามจะมีการประเมินผลกระทบหน้างานและแจ้งผู้รับจ้างให้ดำเนินการปรับปรุงแก้ไข ให้นะคะ / ในช่วงระหว่างก่อสร้างรถไฟฟ้าสายสีม่วง นี้ อาจจะไม่ได้รับความสะดวก ต้องขออภัย มา ณ โอกาส นี้ นะคะ  *** ผู้ใช้เส้นทางสามารถสอบถามรายละเอียดการปิดเบี่ยงจราจรได้ที่หมายเลข  08 0072 6522 และติดตามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ ***
ความเห็นของผู้แจ้ง: ขอบคุณมากครับ ยินดีมากๆ
พื้นที่: แขวงหิรัญรูจี เขตธนบุรี กรุงเทพมหานคร